钦定古今图书集成/理学汇编/经籍典/第151卷 > 宋郑樵诗辨妄 > 二南辩
## 钦定古今图书集成/理学汇编/经籍典/第151卷 > 宋郑樵诗辨妄 > 二南辩

二南，六州《汉志》：扶风县东北有周城，西南有召城。《二
南》之诗，得于《周南》，系之《周南》；得于《召南》，系之《召南》，本
于所得之地而系之耳。盖歌则从《二南》之声。《二南》皆
出于文王之化，言王者之化，自北而南，周召二公未
尝与其间。《二南》之诗，后世取以为乐章，用之为燕乐，
为乡乐，为射乐，为房中之乐，所以彰文王之德美也。
故曰：“大武始于北出，再成而灭商，三成而南”，南之为
义盖如是也。五成而分周公左，召公右周召，南之为
义盖如是也。周世未有乐名南者，维钟鼓之诗曰：“以
雅以南，以籥不僭。”《左氏》载季札观乐，为有象舞《箾》《南》
舞《籥》者，详而考之，《南》籥，二《南》之籥也，《雅》也；象舞，《颂》之
维清也，《箾》之舞《象》《籥》之奏《南》。其在当时见古乐如此，
而《文王世子》又有所谓“胥鼓南”，则南之为乐古矣。《二
南》之诗，虽大概美诗，亦有刺诗，不徒西周之时，而东
周亦然，与《十三国风》无异也。若以为周衰之诗，此齐、
鲁、韩之学也，而周之盛时无一篇可取，所谓尽周衰
之文耳。此三家之学不如毛氏之密也。